

 Gradsko vijeće

KLASA:944-01/17-01/03

URBROJ:2186/18-02/1-19-15

Ludbreg, 14. listopada 2019. g. PRIJEDLOG

Na temelju članka 35. Zakona o lokalnoj i područnoj (regionalnoj) samoupravi (NN br. 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17) i članka 33. Statuta Grada Ludbrega („Službeni Vjesnik Varaždinske županije“ br. 23/09, 17/13, 40/13-pročišćeni tekst, 12/18, 55/18-pročišćeni tekst i 40/19), Gradsko vijeće Grada Ludbrega na 16. sjednici održanoj 14. listopada 2019. g., donosi sljedeću

# O D L U K U

**I.**

 **Prihvaća se zahtjev t.d. INOXMONT-VS d.o.o.**, Sigetec Ludbreški, Miroslava Krleže 2, OIB:17079690143, **za produljenje roka za ishođenje izvršnog akta o građenju stambenog ili stambeno-poslovnog objekta** na nekretninama upisanih u zk.ul.br. 3262 k.o. Ludbreg, i to: **čkbr. 1240/10** – pašnjak u Ulici Miroslava Krleže od 1044 m2 i **čkbr. 1240/19** – pašnjak u Ulici Miroslava Krleže od 1317 m2.

 **Rok za ishođenje izvršnog akta o građenju** koji u članku 5. Ugovora o kupoprodaji od 21.07.2017. (KLASA:944-01/17-01/03, URBROJ:2186/18-01/1-17-6) te u Aneksu Ugovora o zakupu od 02.01.2019. (KLASA:944-01/17-01/03, URBROJ:2186/18-01/1-19-11) sklopljenih između Grada Ludbrega kao prodavatelja i t.d. INOXMONT-VS d.o.o. kao kupca, iznosi 2 (dvije) godine od dana sklapanja predmetnog Ugovora, produljuje se i iznosi 3 (tri) godine od dana sklapanja Ugovora o kupoprodaji, tako da rok za ishođenje izvršnog akta o građenju završava 21.07.2020. g.

**II.**

 Nakon stupanja na snagu ove Odluke, ugovorne strane iz točke I. ove Odluke sklopiti će Aneks II. Ugovora o kupoprodaji od 21.07.2017., u kojemu će se utvrditi da je kupac dužan ishoditi izvršni akt o građenju stambenog ili stambeno-poslovnog objekta na nekretninama iz članka 1. Ugovora o kupoprodaji, u roku od 3 (tri) godine od dana sklapanja Ugovora, dok sve ostale odredbe predmetnog Ugovora ostaju na snazi.

**III.**

 Zahtjev t.d. INOXMONT-VS d.o.o. od 09.08.2019. i 14.08.2019., za produljenje roka za ishođenje izvršnog akta o građenju za izgradnju stambenog ili stambeno-poslovnog objekta, prihvaća se s obzirom da je podnositelj zahtjeva, kao kupac zemljišta u vlasništvu Grada Ludbrega, u cijelosti ispunio ugovornu obvezu u pogledu isplate kupoprodajne cijene utvrđene u članku 3. Ugovora o kupoprodaji, te da je zbog zahtjevnosti izvođenja ovakvog objekta i visoke cijene njegova izvođenja, opravdano produljenje roka za ishođenje građevinske dozvole kako bi se kupcu omogućilo prikupljanje dodatne dokumentacije kao što su studija isplativosti gradnje ovisno o zahtjevima tržišta, a prije same izrade glavnog projekta.

**IV.**

Ova Odluka stupa na snagu danom donošenja.

 **Predsjednik**

 **Gradskog vijeća**

 Antun Šimić